Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 45/15/7701	Bardejov, 9.3.2015
EEČ : 2-54-45-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	od 01.01.2013 až do 16.01.2015 ako zákonný rodič, otec mal.  XXXXX, nar. XXXXX, trvale bytom XXXXX, okr. XXXXX, zverenej do starostlivosti matke XXXXX, nar. XXXXX, trvale bytom XXXXX, okr. XXXXX, v Gerlachove, okr. XXXXX a inde, z nedbanlivosti riadne neprispieval na jej výživu a to aj napriek tomu, že mu táto povinnosť bola určená rozsudkom Okresného súdu v Bardejove č.k. XXXXX zo dňa 27.05.2009, ktorý nadobudol právoplatnosť dňa 06.08.2009, tak že je povinný prispievať na výživu na svoju dcéru mal. XXXXX sumou 100 eur mesačne vždy do 15. dňa v mesiaci k rukám matky, počnúc právoplatnosťou rozsudku,  kde za uvedené obdobie dlhuje na výživnom sumu vo výške 650 Eur.

lebo zanikla trestnosť činu

Odôvodnenie:
	Uznesením povereného príslušníka PZ, Obvodného oddelenia PZ v Kurove zo dňa 16.01.2015 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa  § 207 ods. 1 Trestného zákona, pre skutok, ktorý je uvedený vo výrokovej časti tohto uznesenia. 

	Poverený príslušník PZ  podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX uhradil dlžnú sumu výživného v celom rozsahu XXXXX, t. j. mal zaplatiť sumu 650 eur, pričom zaplatil sumu 750 eur, čím vyrovanal celý dlh na výživnom.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradil dlžnú sumu výživného v celom rozsahu XXXXX,  tak ako ho zaväzoval rozsudok Okresného súdu v Bardejove sp.zn. 4C167/2008-38  zo dňa 27.05.2009, ktorý nadobudol právoplatnosť dňa 06.08.2009, pričom oprávnená osoba  a to XXXXX, nar. XXXXX nebola vydaná nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Viktor Tomáš
prokurátor